recursal/SuperWikiNEXT-32B huggingface dataset:
ईसाई धर्मशास्त्र में धार्मिक सिद्धांतों या विश्वासों के समर्थन में लिखे गए निबंधों को सामूहिक रूप में **आपत्तिखंडन** या **मंडनविद्या** (apologetics / अपोलोजेटिक्स) का नाम दिया गया। इस शब्द की व्युत्पत्ति ग्रीक 'अपोलोजेटिकोस्‌' से है जिसका अर्थ है 'समर्थन के योग्य वस्तु'। यूनाइटेड किंगडम में इस प्रकार के धार्मिक साहित्य को 'एविडेन्सेज़ ऑव रेलिजन' (धर्म के प्रमाण) भी कहते हैं, परंतु अधिकतर ईसाई देशों में अपोलोजेटिक्स शब्द ही सामान्यत: प्रचलित है।

परिचय
-----

वैसे तो किसी भी धर्म के अपौरुषेय अंग की हिमायत 'अपोलोजेटिक्स' के क्षेत्र में आती है, लेकिन धार्मिक साहित्य परंपरा में कैथोलिक सिद्धांतों के समर्थन में ही इस शब्द का प्रयोग किया गया है। आधुनिक युग में जर्मनी के अतिरिक्त किसी अन्य देश में यह परंपरा सशक्त नहीं रही। इस तरह के साहित्य का अब निर्माण नहीं होता और न उसकी आवश्यकता ही रह गई है। रोमन नागरिकों, अधिकारियों तथा लेखकों द्वारा ईसा मसीह के विरुद्ध की गई आपत्तियों का खंडन करना ही 'अपोलोजेटिक्स' का उद्देश्य था। इस उद्देश्य से ईसाई धर्मपंडितों ने लंबे 'पत्र' लिखे जिनमें से अधिकतर तत्कालीन रोमन सम्राटों को संबोधित किए गए। इस प्रकार के पत्र को 'अपोलोजी' कहते थे।

सबसे पहली 'अपोलोजी' क्वाद्रेतस ने सम्राट् हाद्रियन (117 से 138 ई. तक) के नाम लिखी, उसके बाद परिस्टिडीज़ और जस्तिन ने सम्राट् अंतोनाइनस (सन्‌ 138 से 161 तक) के नाम ऐसे ही पत्र लिखे। इनमें जस्तिन की अपोलोजी सबसे अधिक ख्यातिप्राप्त है। यद्यपि इसमें ऐतिहासिक दृष्टि से अनेक अशुद्धियाँ हैं, फिर भी ईसाई धर्म के अनेक विवादग्रस्त सिद्धांतों का इसमें प्रभावशाली समर्थन मिलता है। सम्राट् मार्कस ओरिलियस (सन्‌ 169 से 177तक) के शासनकाल में, मेलितो तथा एपोलिनेरिस की रचनाओं में, 'अपोलोजेटिक्स' का चरम विकास हुआ। इसके बाद भी सदियों इस तरह के लेख लिखे गए, परंतु उनका विशेष महत्त्व नहीं है। मध्युगीन अपोलोजेटिक्स में कृत्रिमता और शाब्दिक ऊहापोह तर्क की अपेक्षा अधिक है।

जिन ऐतिहासिक पुस्तकों में 'अपोलोजेटिक्स' का विस्तृत वर्णन उपलब्ध है उनमें यूसीबिअस का ग्रंथ 'क्रिश्चियन चर्च का इतिहास' विशेष रूप से उल्लेखनीय है।
**आउटलास्ट** एक व्यक्ति द्वारा खेली जानेवाली डरावनी वीडियो गेम है जिसे रेड बर्रेल्स कंपनी द्वारा प्रकाशित किया गया है। यह गेम एक अनुभवि प्रत्रकार द्वारा एक डरावनी जगह की छानबीन करने के बारेमे दिखाती है। माइल्स उपशर नामक यह पत्रकार रेमोटे पागलखाना अस्पताल की जांच करने का फैसला लेता है इस अस्पताल का नाम माउंट मैसिव ऐसेलम है जो लेक कोलोराडो देश के वीरान पहाड़ी इलाके में स्थित है। आउटलास्ट गेम में दो प्रकार के चरण है इसका दूसरा नाम आउटलास्ट विसलब्लोवर है। इस चरण में खिलाड़ी मिल कारखाने का नेतृत्व करता है।
गेम में खिलाड़ी नाईट विज़न का इस्तेमाल कर आसपास के माहोल में अँधेरे में देख सकता है जिससे वो सामने वाले खतरे को महसूस करता है और सुरक्षास्वरुप छूपता और बचता है।

आउट लास्ट का पहला प्रकाशन माइक्रोसॉफ्ट विंडोज के लिए ४ सेप्टेंबर 2013 में हुआ था। इस गेम ने कुल मिलाकर दुनिभर में ४० लाख प्रतिया (Copies) भेजी है. गेम की कहानी दिखाती है कि फ्रीलांस के खोजी पत्रकार माइल्स उपशुर को एक गुमनाम ईमेल आता है. एक निजी मनोरोग अस्पताल  में एक रहस्य्मयी प्रयोग चल रहे हैं जोकि अमानवीय और गैरकानूनी है. अपशर उस वीरान जगह पर खोजबीन करता है तो बड़ी अजीब सी डरावनी घटनाये उसके साथ घटती है जिससे उसके जान को भी खतरा है.

खिलाड़ी को यह गेम खेलते वक़्त डर का एहसास होता है.
**ईथर** का सामान्य सूत्र R-O-R होता है। ईथर में दो कार्बन परमाणु एक ऑक्सिजन परमाणु द्वारा संयोजित रहते हैं। एल्किल समूह के आधार पर ईथर दो प्रकार के होते है -
1॰ सममित ईथर 
2। असममित ईथर

```
1। सममित ईथर - जब ऑक्सीज़न परमाणु के दोनों ओर कार्बन परमाणु समान हो तथा एल्किल समूह भी समान हो तो एसे ईथर , सममित ईथर कहलाते हैं। 
जैसे-CH3-O-CH3 एक सममित ईथर है। 
2। असममित ईथर - जब ऑक्सीज़न परमाणु के दोनों ओर एल्किल समूह असमान हो तो एसे ईथर , असममित ईथर कहलाते हैं। 
जैसे - CH3-CH2-O-CH3 एक असममित ईथर है।
```

  


|  |
| --- |
|  **रसायन** |
| **तात्विक रसायन:** | ऑक्सीजन | तांबा | सोडियम |पारा  |
| **प्रमुख अकार्बनिक रसायन:** | जल | अमोनिया | कार्बन डाय ऑक्साइड | नौशादर | फिटकिरी | चूना पत्थर | सल्फ़्यूरिक अम्ल | सोडियम हाइड्रॉक्साइड |
| **प्रमुख कार्बनिक रसायन:** | ईथर | मेथेन | मेथेनॉल | मेथेनोइक अम्ल  | बेंज़ीन  | नेफ़्थीन | फ़ार्मल्डिहाइड | क्लोरोफ़ॉर्म| ग्लूकोज़ |

|  |  |
| --- | --- |
| प्राधिकरण नियंत्रण | 
* वर्ल्डकैट
* एल॰सी॰सी॰एन॰: sh85045088
* जी॰एन॰डी॰: 4070978-4
* बी॰एन॰एफ॰: cb121494550 (आँकड़े)
* एन॰के॰सी॰: ph241924

 |
अब्राहम वालिगो (28 जुलाई 1928 - 6 मार्च 2000) 4 था प्रधानमंत्री की युगांडा 25 से अगस्त 1985 26 जनवरी 1986।

जीवनी 
वालिगो ने दक्षिण अफ्रीका दक्षिण अफ्रीका और यूनाइटेड किंगडम में इलेक्ट्रिकल इंजीनियरिंग का अध्ययन किया। 1955 में स्नातक होने के बाद, वह मध्य और पूर्वी अफ्रीका में पहले इलेक्ट्रिकल इंजीनियर थे। ब्रिटेन के विभिन्न बिजली उपयोगिताओं में दो साल के व्यावसायिक प्रशिक्षण कार्यक्रम के बाद, वह 1957 में अपने गृह देश लौट आए और विद्युत प्राधिकरण (यूईबी) के मुख्य अभियंता बन गए। 1969 में, वालिगो ने एक इंजीनियरिंग कार्यालय की स्थापना की। इसके अलावा, वह इंजीनियरों के संघ में और इंजीनियरों के लिए उच्च शिक्षा के क्षेत्र में शामिल रहे हैं। बाद में, उन्होंने युगांडा एयरलाइंस के प्रबंध निदेशक का पद भी संभाला।

अपने बाद के राजनीतिक जीवन के दौरान, वालिगो आवास और शहरी विकास मंत्री और वित्त मंत्री थे।

वालिगो 25 अगस्त 1985 से 26 जनवरी 1986 तक प्रधान मंत्री थे, पूर्व राष्ट्रपति पाउलो मुवांगा, जो केवल 24 दिनों के लिए प्रधान मंत्री के रूप में रहे। जनवरी 1986 में सैमसन कीसेका ने प्रधानमंत्री के रूप में अपने कार्यकाल के दौरान वित्त मंत्री के रूप में सेवा जारी रखी।

सन्दर्भ
**क़मरान इकबाल** (जन्म 17 अक्टूबर 2001) एक भारतीय क्रिकेटर हैं। उन्होंने 22 दिसंबर 2018 को रणजी ट्रॉफी 2018 में जम्मू और कश्मीर के लिए प्रथम श्रेणी में पदार्पण किया। वह भारत U19 क्रिकेट टीम के लिए खेलते हैं। जम्मू और कश्मीर U16 टीम के लिए खेलते हुए क़मरान तब सुर्खियों में आया था। उन्होंने उस टूर्नामेंट में काफी रन बनाए और फिर नॉर्थ जोन टीम के लिए चुने गए। जल्द ही वह जम्मू और कश्मीर U19 टीम के लिए खेल रहे थे, उनके प्रदर्शन ने चयनकर्ताओं को उन्हें बेंगलुरु में एक शिविर के लिए चुनने के लिए मजबूर किया जिसमें देश भर के शीर्ष तीस U19 खिलाड़ियों को चुना गया था। उन्होंने ओडिशा क्रिकेट टीम के खिलाफ प्रथम श्रेणी में 67 रन बनाए।

उन्होंने जम्मू-कश्मीर के लिए 2019-20 के विजय हजारे ट्रॉफी में 24 सितंबर 2019 को अपनी लिस्ट ए की शुरुआत की। उन्होंने अपने ट्वेंटी 20 की शुरुआत 10 जनवरी 2021 को, जम्मू-कश्मीर के लिए, 2020–21 सैयद मुश्ताक अली ट्रॉफी में की।

सन्दर्भ
-------

1. ↑  "Qamran Iqbal". *ESPN Cricinfo*. अभिगमन तिथि 22 December 2018.
2. ↑  "Elite, Group C, Ranji Trophy at Jammu, Dec 22-25 2018". *ESPN Cricinfo*. अभिगमन तिथि 22 December 2018.
3. 1 2  "Qamran Iqbal - Upcoming Star from Jammu & Kashmir". *www.pakpassion.net*. अभिगमन तिथि 2019-03-20.
4. ↑  "Elite, Group C, Vijay Hazare Trophy at Jaipur, Sep 24 2019". *ESPN Cricinfo*. अभिगमन तिथि 24 September 2019.
5. ↑  "Elite A, Bengaluru, Jan 10 2021, Syed Mushtaq Ali Trophy". *ESPN Cricinfo*. अभिगमन तिथि 10 January 2021.
अंतरिक्ष ओपेरा उपन्यास का बाहरी पन्ना जिसमें इस शैली के कुछ क्लीशे तत्त्व दर्शाए गए हैं
**अंतरिक्ष ओपेरा** या **स्पेस ओपेरा** (space opera) विज्ञान कथा (साइंस फ़िक्शन) की एक उपशैली है जसमें पृथ्वी से बाहर अन्य ग्रहों में या खुले अंतरिक्ष में में रोमांचकारी घटनाएँ होती हैं और अक्सर कहानी में प्रेमकथा के तत्त्व भी मिश्रित होते हैं। इसमें अक्सर दो ऐसे प्रतिद्वंदियों के बीच की लड़ाई भी दर्शाई जाती है जिनके पास एक काल्पनिक सुदूर भविष्य की वैज्ञानिक उपलब्धियाँ और हथियार होते हैं। छह फ़िल्मों वाली प्रसिद्ध स्टार वॉर्स शृंखला अंतरिक्ष ओपेरा का एक अच्छा उदाहरण है।

ओपेरा
-----

पारंपरिक रूप से ओपेरा (opera) एक प्रकार की पश्चिमी नौटंकी समझी जा सकती है, जिसमें संगीत, रोमांच, प्रेम और लोक-मनोरंजन के अन्य तत्त्व शामिल हों।

इन्हें भी देखें
---------------

* विज्ञान कथा साहित्य
* स्टार वॉर्स

सन्दर्भ
-------

1. ↑  ProseThe Britannica Guide to Literary Elements, Kathleen Kuiper, pp. The Rosen Publishing Group, 2011, ISBN 978-1-61530-494-3, *... Much creative energy has been invested in "space opera," science fiction at its most romantic. The space opera is an action-adventure, commonly of galactic scale, of which the film cycle Star Wars (1977, 1980, 1983, 1999, 2002, 2005) is the best know exemplar ...*
**अंतरिक्ष उपयोग केंद्र** (Space Application Centre / SAC / सैक) भारतीय अंतरिक्ष अनुसंधान केंद्र (इसरो) के प्रमुख केंद्रों में से एक हैं। यह अपने तरह का एक विशिष्ट केंद्र है जहाँ पेलोड विकसित करने से लेकर सामाजिक उपयोग तक की विभिन्न विधाओं पर कार्य किया जाता हैं। यह इसरो के उपग्रह संचार, नौसंचालन एवं सुदूर संवेदन के उपयोग संबंधी कार्यक्रमों को क्रियान्वित करने के लिए उत्तरदायी हैं।

यह भारत के गुजरात राज्य के अहमदाबाद में स्थित है। Marine and water resource group के वैज्ञानिकों द्वारा साप्ताहिक सैटेलाइट इमेजेस के आधार पर हिमाचल प्रदेश की बसपा बेसिन के 19 हिम नादो के 2000 से 2002 के मध्य अध्ययन के आधार पर यह परिणाम सामने आया कि इन हिम नादो के द्रव्यमान में 2000 में 90 घन मीटर तथा 2002 में 78 घन मीटर की कमी आई , इस अध्ययन के आधार पर यह निष्कर्ष निकला कि यदि हिम नदियों के रिट्रीट कि यह दर चलती रही तो हिमाचल प्रदेश के सारे हिमनद सन 2040 तक समाप्त हो जाएंगे

क्रियाकलाप
----------

सैक के प्रमुख क्रिया कलाप निम्नानुसार है-

* इसरो मिशन के लिए संचार तथा सुदूर संवेदन उपग्रह द्वारा अंतरिक्ष में ले जाए जाने वाले उपकरण तथा पेलोड की संरचना एवं विकास

* निम्नलिखित के लिए भू-तंत्र तथा टर्मिनलों का विकास

* संचार तथा आंकड़े प्राप्त करने के लिए भू-केंद्र (भेजने/प्राप्त करने हेतु तंत्र)
* डेटा-प्रॉडक्ट तैयार करने एवं डेटा/इमेज विकसित करने के लिए सॉफ्टवेयर

* राष्ट्रीय विकास के लिए अंतरिक्ष प्रौद्योगिकी के उपयोगों का प्रचालनीकरण। इसमें संचार, प्रसारण, नौसंचालन, आपदा मॉनीटरन, मौसम विज्ञान, समुद्र विज्ञान पर्यावरण मॉनीटरन तथा प्राकृतिक संपदा सर्वेक्षण आदि शामिल हैं।

* अंतरिक्ष इन्फ्रास्ट्रक्चर की उपयोगिता हेतु अनुंसाधान एवं विकास

* सीएसएसटीईपी के अंतर्गत एशिया एवं पैसेफिक क्षेत्र के छात्रों के लिए उपग्रह संचार एवं मौसम विज्ञान के क्षेत्र में नौ महिने का स्नाकोत्तर डिप्लोमा कोर्स का संचालन।

* उद्योग क्षेत्र के साथ मिलकर स्रोत एवं स्वदेशीकरण हेतु, भारतीय विश्वविद्यालयों को अंतरिक्ष अनुसंधान में सम्मिलित कर, अंतरिक्ष प्रौद्योगिकी एवं उनके उपयोगों का विद्यार्थियों तथा जन साधारण में विभिन्न केंद्रो के अंतर्गत फिक्स तथा मोबाइल प्रर्दशनियों के माध्यम से प्रचार प्रसार करना।

इन कार्यों को सफल बनाने के लिए सैक में उच्च स्तरीय पेलोड इंटिग्रेशन प्रयोगशालाएं, इलेक्ट्रॉनिक एवं मेकेनिकल फ्रेब्रिकेशन सुविधाएं, पर्यावरण जाँच सुविधाएं, तंत्र विश्वसनियता / आश्वासन विभाग, परियोजना नियोजन एवं प्रबंधन विभाग तथा एक समृद्ध पुस्तकालय आदि उपलब्ध हैं।

बाहरी कड़ियाँ
-------------

* **अंतरिक्ष अनुप्रयोग केंद्र, अहमदाबाद** का जालघर
**आएता** (Ati) एक नेग्रिटो मानव जाति है जो दक्षिणपूर्वी एशिया के फ़िलिपीन्ज़ देश के लूज़ोन द्वीप के कुछ दूर-दराज़ पहाड़ी इलाक़ों में रहती है। इनका फ़िलिपीन्ज़ की अन्य नेग्रिटो जातियों से - जैसे कि विसाया के आती लोग, पलावन के बतक लोग और मिन्दनाओ के ममनवा लोग - से आनुवांशिक (जेनेटिक) सम्बन्ध हैं।

इतिहास
------

आधुनिक काल से २०,००० से ३०,००० वर्ष पहले हिमयुग के दौरान समुद्री सतह नीचे थी क्योंकि बहुत-सा जल बर्फ़ के रूप में जमा हुआ था। भूवैज्ञानिक मानते हैं कि तब बोर्नियो के द्वीप और फ़िलिपीन्ज़ के बीच एक ज़मीनी पुल अस्तित्व में था जो हिमयुग की समाप्ति पर समुद्र में डूब गया। माना जाता है कि आती, आएता व अन्य फ़िलिपीनी नेग्रिटो लोगों के पूर्वज इसी पुल पर चलकर दसियों हज़ार साल पूर्व फ़िलिपीन्ज़ के विसाया क्षेत्र में पहुँचे थे।

परिचय
-----

ये कद में नाटे (पुरुषों की ऊँचाई प्राय: ४ फु. ९ इं.), काले वर्ग के तथा ऊन की तरह घुँघराले बालोंवाले होते हैं। अपने कृष्ण रंग के बावजूद इनमें कुछ लोगों के प्राकृतिक रूप से सुनहरे बाल होते हैं। इनके पैर आकार में लंबे तथा अग्र भाग कुछ मुड़ा हुआ एवं देखने में बेडौल प्रतीत होता है। इनमें परिवार को सामाजिक इकाई माना जाता है। बहुविवाह समाज द्वारा स्वीकृत है, परंतु एक विवाह ही अधिक प्रचलित है। इनके यहाँ मृतकों को गाड़ने की प्रथा है; किंतु किसी मृतक को यदि संमानित करना होता है तो उसका शव नगर या ग्राम से दूर एक लकड़ी के मचान या वृक्ष पर रख दिया जाता है। इनमें धनुष तथा विषाक्त तीरों का, लंबे भाले तथा बर्छियों या आयुधों के रूप में प्रयोग किया जाता है। इनके प्रयोग में ये बड़े निपुण हैं, परंतु अग्नि प्रज्वलित करने की पुरानी विधि (लकड़ियों को आपस में रगड़कर) अभी तक प्रचलित है। धार्मिक कृत्यों के समय ये लोग प्राय: विशाल सर्पो (अजगरों) की पूजा करते हैं जिसके अंतर्गत उन पूज्य सर्पराजों को जमीकंद एवं मधु अर्पित किया जाता है।

लूज़ोन द्वीप में मलयवासियों के बसने के पहले इस भूखंड पर इसी आएता जाति का स्वामित्व रहा। ये 'तगालोग' इत्यादि जातियों से तब तक कर वसूलते रहे जब तक जनशक्ति अधिक हो जाने पर उन्होंने इन्हें पहाड़ी अंचलों में खदेड़ नहीं भगाया।

कर न देनेवाले का सिर उतार लेने की प्रथा भी प्रचलित थी। बहुत काल तक, संभवत: अभी तक, ये ऐटा लोग 'इगोरोट्स' तथा अन्य पड़ोसियों से हुए युद्धों में मारे गए शत्रुओं की खोपड़ियों को एकत्र कर उनका हिसाब किताब रखते आए हैं।

इन्हें भी देखें
---------------

* आती लोग
* नेग्रिटो
* अण्डमानी लोग

सन्दर्भ
-------

1. ↑  Scott, William Henry (1984), *Prehispanic Source Materials for the study of Philippine History*, New Day Publishers, पपृ॰ xix, 3, आई॰ऍस॰बी॰ऍन॰ 971-10-0226-4, मूल से 22 दिसंबर 2016 को पुरालेखित, अभिगमन तिथि 2008-08-05.
2. ↑  "The Lost History of the Little People: Their Spiritually Advanced Civilizations around the World, Susan B. Martinez, Inner Traditions / Bear & Co, 2013, ISBN 9781591438045, *... indeed, the ancestors of these Aeta folk, according to a thirteenth-century Chinese account, had yellow eyes. There is some blondism there still among these Negritos ...*
अंतरराष्ट्रीय श्रम संघ का ध्वज
**अंतरराष्ट्रीय श्रम संघ**, अंतरराष्ट्रीय आधारों पर मजदूरों तथा श्रमिकों के हितों की रक्षा के लिए नियम बनाता है। यह संयुक्त राष्ट्र की विशिष्ट संस्था है। 1969 में इसे विश्व शांति के लिए नोबेल पुरस्कार से सम्मानित किया गया।
अंतरराष्ट्रीय स्तर पर मज़दूरों के अधिकारों के लिए अंतरराष्ट्रीय श्रमिक संगठन (आईएलओ) का गठन किया गया। यह एक संस्था है जो संयुक्त राष्ट्र में उपस्थित है, अंतरराष्ट्रीय स्तर पर श्रमिक मुद्दों को देखने के लिये स्थापित हुई है। पूरे 193 (यूएन) सदस्य राज्य के इसमें लगभग 187 सदस्य हैं। विभिन्न वर्गों के बीच में शांति प्रचारित करने के लिये, मजदूरों के मुद्दों को देखने के लिये, राष्ट्र को विकसित बनाने के लिये, उन्हें तकनीकी सहायता प्रदान करने के लिये वर्ष 1969 में इसे नोबल पुरस्कार से सम्मानित किया गया था। अंतरराष्ट्रीय श्रमिक संगठन (आईएलओ) मजदूर वर्ग के लोगों के लिये अंतरराष्ट्रीय नियमों के उल्लंघन की सभी शिकायतों को देखता है। इसके पास त्रिकोणिय संचालन संरचना है अर्थात् "सरकार, नियोक्ता और मजदूर का प्रतिनिधित्व करना (सामान्यतया 2:1:1 के अनुपात में)" सरकारी अंगों और सामाजिक सहयोगियों के बीच मुक्त और खुली चर्चा उत्पन्न करने के लिये, अंतरराष्ट्रीय श्रमिक कार्यालय के रूप में अंतरराष्ट्रीय श्रमिक संगठन सचिवालय कार्य करता है।

अंतरराष्ट्रीय श्रमिक संगठन (आईएलओ) के कार्यों में अंतरराष्ट्रीय श्रमिक सम्मेलन, स्वीकार करना या कार्यक्रम आयोजित करना, मुख्य निदेशक को चुनना, मजदूरों के मामलों के बारे में सदस्य राज्य के साथ व्यवहार, अंतरराष्ट्रीय श्रमिक कार्यालय कार्यवाही की जिम्मेदारी के साथ ही जाँच कमीशन की नियुक्ति के बारे में योजना बनाने या फैसले लेने के लिये संस्था को अधिकार प्राप्त है। अंतरराष्ट्रीय श्रमिक संगठन (आईएलओ) के पास लगभग 28 सरकारी प्रतिनिधि हैं, 14 नियोक्ता प्रतिनिधि और 14 श्रमिकों के प्रतिनिधि हैं। जिसमें भारत से भारतीय मजदूर संघ की भुमिका अहम मानी जाती है। आम नीतियाँ बनाने के लिये, कार्यक्रम की योजना और बजट निर्धारित करने के लिये जून के महीने में जेनेवा में वार्षिक आधार पर ये एक अंतरराष्ट्रीय श्रमिक सभा आयोजित करता है (श्रमिकों की संसद के पास 4 प्रतिनिधि हैं, 2 सरकारी, 1 नियोक्ता और 1 मजदूरों का नुमाइंदा)।

सन्दर्भ
-------

1. ↑  "The Nobel Peace Prize 1969". *Nobelprize.org*. मूल से 2 दिसंबर 2008 को पुरालेखित. अभिगमन तिथि 2006-07-05.

| * दे
* वा
* सं
संयुक्त राष्ट्र |
| --- |
| **संगठन** | अंतर्राष्ट्रीय न्यायालय  •  आर्थिक व सामाजिक परिषद  •  सचिवालय  •  महासभा  •  सुरक्षा परिषद |
| मुख्य कार्यालय | मुख्यालय (न्यूयॉर्क) ·  जेनेवा ·  नैरोबी ·  वियना |
| कार्यक्रम एवं संस्थाएं |  •  अंतर्राष्ट्रीय परमाणु उर्जा एजेंसी  •  अंतर्राष्ट्रीय अपराध आयोग  •  संयुक्त राष्ट्र व्यापार और विकास सम्मेलन  •  अंतर्राष्ट्रीय आर्थिक निधि  •  संयुक्त राष्ट्र शिक्षा, विज्ञान और सांस्कृतिक परिषद  •  संयुक्त राष्ट्र पर्यावरण कार्यक्रम  •  संयुक्त राष्ट्र राजदूत  •  विश्व खाद्य कार्यक्रम  •  अंतरराष्ट्रीय श्रम संघ •  अन्तर्राष्ट्रीय नागर विमानन संगठन •  |
| पत्र | अंतर्राष्ट्रीय न्यायालय की संविधि  •  मानव अधिकारों की सार्वभौम घोषणा  •  संयुक्त राष्ट्र अधिकारपत्र |
| दिवस | संयुक्त राष्ट्र दिवस  •  अंतर्राष्ट्रीय योग दिवस  •  अंतर्राष्ट्रीय पत्रकारिता स्‍वतंत्रता दिवस  •  संयुक्त राष्ट्र दिवस  •  विश्व धरोहर दिवस  •   विश्व पर्यटन दिवस  •   विश्व मलेरिया दिवस  •  अन्तर्राष्ट्रीय दिव्यांग दिवस  •  विश्व जनसंख्या दिवस  •  विश्व वन्यजीव दिवस |
क़ की ध्वनि सुनिए
**क़** देवनागरी लिपि का एक वर्ण है। हिन्दी–उर्दू के कई शब्दों में इसका प्रयोग होता है, जैसे कि क़त्ल, क़ानून, क़मर, क़यामत, क़ुरबानी और क़िला। इस अक्षर का वर्णन कई भाषाओं तथा अन्य लिपियों में करी गई, जैसे, क़ाज़ाक़ भाषा में इसे Қ, қ लिखा जाता है, अरबी लिपि में इसे ق लिखा जाता है, जिस अक्षर का नाम "क़ाफ़" है, इब्रानी लिपि में इसे ק लिखा जाता है, जिस अक्षर का नाम "क़ौफ़" है, अरामाई लिपि में इसे ܩ लिखा जाता है, जिस अक्षर का नाम "क़ौप" है और अन्तर्राष्ट्रीय ध्वन्यात्मक वर्णमाला में इसके उच्चारण को q के चिन्ह से लिखा जाता है।

अघोष कण्ठ्य संघर्षी
-------------------

"क़" को भाषाविज्ञान के नज़रिए से "अघोष अलिजिह्वीय स्पर्शी" वर्ण कहा जाता है (अंग्रेजी में इसे "वाएस्लेस युवुलर प्लोसिव" कहते हैं)।

अशुद्ध उच्चारण
--------------

"क़" का उच्चारण बहुत लोग "क" से मिलता–जुलता कर देते हैं। इस से ज़्यादातर कोई कठिनाई नहीं पैदा होती क्योंकि यह दोनों ध्वनियाँ काफ़ी समीप हैं। अरबी भाषी लोग "क" और "क़" की ध्वनियों में काफ़ी अन्तर करते हैं, लेकिन वह भी विदेशियों द्वारा इन दोनों को एक जैसे उच्चारित करने से असमंजस में नहीं पड़ते क्योंकि बहुत कम शब्द हैं जिनमें इन दोनों को मिला देने से ऐसा असमंजस पैदा हो। फिर भी हिन्दी–उर्दू में कुछ शब्द हैं जिनमें ग़लत अर्थ निकल सकता है (हालाँकि सन्दर्भ से अशुद्ध उच्चारण के साथ भी सही अर्थ भाँपा जा सकता है):

* **कन्द** — किसी खाई जाने वाली जड़ को कहते हैं, जैसे जिमीकन्द
* **क़न्द** — किसी मीठी चीज़ को कहते हैं जिसमें शक्कर डाली गई हो, जैसे मीठे पान में डालने वाला गुलक़न्द
* **कल्ब** — अरबी भाषा में इस शब्द का अर्थ "कुत्ता" है।
* **क़ल्ब** — अरबी भाषा में इस शब्द का अर्थ "हृदय" है।

ईरानी उच्चारण
-------------

ईरान में 'क़' को अक्सर 'ग़' की तरह उच्चारित किया जाता है। इस से बहुत से ऐसे शब्द हैं जिनमें हिन्दी-उर्दू और ईरानी फ़ारसी में अंतर आ जाता है। मिसाल के लिए 'इन्क़लाब' को 'इन्ग़लाब', 'साक़ी' को 'साग़ी', 'क़ुर्बान' को 'ग़ुर्बान' और 'क़ीमत' को 'ग़ीमत' कहा जाता है। भारत में प्रचलित जिन्न की कहानियों में अक्सर जिन्न अपने मालिक को "आक़ा" बुलाता है। यही "मालिक" के अर्थ वाला शब्द ईरान में बदलकर "आग़ा" हो गया, जिस से इस्माइली शियाओं के धार्मिक नेता "आग़ा ख़ान" का नाम आया है।

इन्हें भी देखें
---------------

* क
* देवनागरी
* अन्तर्राष्ट्रीय ध्वन्यात्मक वर्णमाला

सन्दर्भ
-------

1. ↑  Nicholas Awde, Putros Samano. "The Arabic alphabet: how to read and write it". Lyle Stuart, 1986. आई॰ऍस॰बी॰ऍन॰ 9780818404306. *... Arabs tend to be fairly tolerant of this mistake, and there are not very many words in which the difference between qaaf and kaaf determines a different meaning. Still, it's worth making the effort ...*
2. ↑  Asma Afsaruddin, A. H. Mathias Zahniser. "Humanism, culture, and language in the Near East". Eisenbrauns, 1997. आई॰ऍस॰बी॰ऍन॰ 9781575060200. *... the Arabic letter Qaf is pronounced equal to the letter Ghayn in Persian ...*
Eid prayer during Eid al-Fitr at Taipei Grand Mosque, Taiwan
Muslim males can be seen attending Khutbah as part of the Eid-ul-Adha prayers. Photo taken at Barashalghar union of Comilla's Debidwar upazila.
**ईद की नमाज़**, जिसे सलात अल ईद (अरबी : صلاة العيد) और सलात अल-ईदैन (अरबी : صلاة العيدين "दो ईदों की प्रार्थना"), में पारंपरिक रूप से दो इस्लामी त्यौहार को मनाने के लिए की जाने वाली विशेष प्रार्थना है. एक खुली जगह (मुसल्ला या ईदगाह) या प्रार्थना के लिए उपलब्ध क्षेत्र। जिन दो त्योहारों पर ये प्रार्थनाएँ बड़ी सभाओं में की जाती हैं, वे हैं:

* ईद अल-फ़ित्र (अरबी: عيد الفطر), के पवित्र महीने में उपवास के बाद इस्लामी महीने शव्वाल के पहले दिन मनाया जाता है ।
* ईद अल-अज़हा (अरबी: عيد الأضحى ), के दसवें दिन मनाया धू अल Hijjah के बाद Arafah के दिन , के मुख्य दिन हज यात्रा के मौसम।

नाम रूपांतर
-----------

| क्षेत्र/देश | हिन्दी | मुख्य |
| --- | --- | --- |
| अरब दुनिया | अरबी | صلاة العيد (सलाह अल-ईद) |
| ईरान, अफ़ग़ानिस्तान | फ़ारसी | نماز عيد |
| पाकिस्तान, इंडिया | उर्दू, हिन्दी, पंजाबी | نماز عيد‎, ईद नमाज़ *ईद नमाज़* |
| तुर्की, अज़रबैजान | तुर्की, अज़री भाषा | बायरां नमाज़ी |
| बाल्कन | सेरबो-क्रोएशियन, बोस्निअक भाषा | बजराम नमाज़ |
| बांग्लादेश, पश्चिम बंगाल | बंगाली भाषा | ঈদের নামাজ *ईदेर नमाज़* |
| स्वीडेन | स्वीडिश भाषा | ईदबॉन |
| इंडोनेशिया | इंडोनेशियाई भाषा, बसा जावा | सलात ईद |
| मलेशिया | बहासा मेलायु | सोलात सुनत हरी राया |
| इराक़ी कुर्दिस्तान | कुर्दिश भाषा सोरानी | نوێژی جێژن |
|
| तमिलनाडु | तमिल भाषा | பெருநாள் தொழுகை |

महत्त्व
-------

विभिन्न विद्वान इस सलात (प्रार्थना) के महत्त्व की अलग-अलग व्याख्या करते हैं। सलात अल ईद है हनफ़ी विद्वानों के अनुसार वाजिब (आवश्यक / अनिवार्य), मालिकी और शाफ़ई न्यायशास्त्र के अनुसार सुन्नह अल मुअक्कदा, हंबली विद्वानों के अनुसार फ़र्ज़ है। कुछ विद्वानों का कहना है कि यह फ़र्ज़ अल-ऐन है और कुछ लोग कहते हैं कि फ़र्ज़ अल-कि
फ़ाया है।

समय
---

सलात अल-ईद का समय तब शुरू होता है जब सूरज क्षितिज से लगभग तीन मीटर ऊपर पहुंच जाता है जब तक कि वह अपने मध्याह्न तक नहीं पहुंच जाता। यह तब शुरू होता है जब सूरज एक भाले की ऊंचाई से ऊपर उठ गया है, और तब तक जारी रहता है जब तक सूरज अपने आंचल के करीब नहीं पहुंचता। इसे सूर्योदय के बाद शुरुआती घंटों में दोपहर से पहले पेश करने की सिफ़ारिश की जाती है। 

सुन्नत का पालन ​​करते हुए, ईद अल-फ़ित्र की नमाज़ के लिए समय में देरी हो रही है और ईद अल-अधा प्रार्थना जल्दबाजी है, इसलिए ईद अल-फितर नमाज़ से पहले ज़कात अल-फ़ित्र या फ़ित्रा के वितरण की सुविधा के लिए और ईद अल-अधा प्रार्थना के बाद क़ुरबानी की पेशकश करें। यह एक सुन्नत साबित हुआ है और हदीस की किताबों में अच्छी तरह से दर्ज किया गया है।

यह सभी देखें
------------

* ईदुल फ़ित्र
* ईदुल अज़हा
* ईदगाह

संदर्भ
------

1. ↑  "Ruling on Eid prayers". *Islam Question and Answer*. मूल से 24 मार्च 2013 को पुरालेखित. अभिगमन तिथि 8 जुलाई 2020.
2. ↑  *The Two Eids and their Significance*.
रूसी कहानीकार अलेक्सांदर कुप्रिन
**अलेक्सांद्र इवानोविच कुप्रिन** (रूसी : Алекса́ндр Ива́нович Купри́н ; 7 सितम्बर 1870 – 25 अगस्त 1938) प्रसिद्ध रूसी कहानी लेखक, विमान-चालक, अवेषक तथा साहसपूर्ण यात्री थे।

जीवन परिचय
----------

इनका जन्म नरोव्चात नगर (पेंज़ा प्रदेश) में ८ सितंबर १८७० को हुआ था। उनके पिता साधारण कर्मचारी थे। पिता की मृत्यु के बाद वे मास्को में पहले अपनी माता के साथ और फिर गरीबी के कारण अनाथाश्रम में रहने लगे। उनकी शिक्षा सैनिक विद्यालय में हुई। शिक्षा के समय से ही वे कहानियाँ लिखने लगे थे। उनकी पहली कहानी अंतिम व पहली बार १८८९ में प्रकाशित हुई जिसके लिए उन्हें कई दिन तक कारावास में रहना पड़ा। शिक्षा समाप्त करने के बाद वे सेना में अफसर बने किंतु चार वर्ष पश्चात् इस्तीफा कर वे पत्रकारिता करने लगे।

कुप्रिन को साधारण जनता और ज़ार की सेना का अच्छा परिचय प्राप्त था। अपनी अनेक कहानियाँ में उन्होंने सामान्य व्यक्तियों के जीवन और ज़ार-कालीन फौज के कठोर दंडोंवाले वातावरण का यथार्थवादी चित्रण किया हैं। 'मोलोख़' नामक उपन्यास (१८९६) में मजदूरों की जिंदगी और संघर्ष का वर्णन है। सन् १९०५ की क्रांति के समय कुप्रिन अपनी सर्वोत्तम रचना लिखी जिनमें प्रमुख 'द्वंद्वयुद्ध' (Dual) नामक कृति है, जिसे कुप्रिन ने मैक्सिम गोर्की को समर्पित किया था। इस कृति में उन्होंने ज़ार-कालीन फौज के नियमों और रिवाजों की कड़ी आलोचना की है। उनकी प्रमुख रचनाएँ रक्तमणिवाला कंकन, काली बिजली और ‘पुण्य झूठ’ हैं। 'तरल सूर्य' में उन्होंने अंग्रेजी साम्राज्यवाद का पर्दाफाश किया है। यामा नामक उपन्यास (१९०९-१९१५) में वेश्याओं के जीवन का सच्चा चित्रण है। अक्टूबर १९१७ की समाजवादी क्रांति के समय वे रूस छोड़कर विदेश चले गए। वहाँ भी उन्होंने रूस संबंधी अनेक कहानियाँ लिखी। १९३७ में स्वदेश लौटे और १९३८ में रूस में उनका स्वर्गवास हुआ। शैली और भाषा की दृष्टि से कुप्रिन की रचनाएँ उच्च्कोटि की हैं। इनमें क्रांति से पूर्व के रूसी जनजीवन के अनेक पहलुओं का वास्तविक चित्रण है। कुप्रिन की समस्त रचनाओं का संग्रह रूस से छह खंड़ों में प्रकशित हुआ है।
अगला शीशा
**अगला शीशा**, **सामने का कांच** या **वातरोधी** (औपचारिक) (अंग्रेजी: विंडशील्ड या विंडस्क्रीन), किसी वाहन की सामने वाली खिड़की पर जड़ा हुआ कांच है। अगला शीशा चालक के लिए बाहर देखना सुगम बनाता है साथ ही चालक और सहयात्रियों को मौसम की मार से भी बचाता है। अगला शीशा वाहन चलाते समय सामने से आती तेज हवा, धूल, मिट्टी, कीट, पतंगे, बारिश आदि से चालक और सहयात्रियों का बचाव करता है और चालक बिना किसी रुकावट के सामने देख कर सुरक्षित रूप से वाहन चला सकता है। विमान, कार, बस, मोटरबाइक या ट्राम आदि सभी वाहनों में अगला शीशा लगा हो सकता है।

कारों और विमानों में अगले शीशे को हवा और उड़ने वाले मलबे (जैसे धूल, तिनके और कीड़े) के खिलाफ वाहन की सुरक्षा के लिए डिज़ाइन किया जाता है। मोटरसाईकलों पर अधिकतर अगला शीशा नहीं लगाया जाता पर कुछ मोटरसाईकल विशेष रूप से पुलिस की मोटरसाईकलों पर अगला शीशा लगा होता है और यह चालक को तेज हवा से बचाता है, हालांकि यह उतनी सुरक्षा प्रदान नहीं करता जितना कि अन्य वाहन में लगे अगले शीशे प्रदान करते हैं।

आधुनिक अगले शीशे आमतौर पर लैमिनेटेड सुरक्षा कांच जो कि उपचारित कांच का एक प्रकार है से निर्मित होते हैं। वाहनों के लिए इस्तेमाल की जाने वाला लैमिनेटेड सुरक्षा कांच दो घुमावदार कांच की परतों के बीच एक प्लास्टिक की परत डाल कर बनाया जाता है। इस लेमिनेटेड सुरक्षा कांच को फिर खिड़की के फ्रेम में जड़ दिया जाता है।

मोटरसाईकलों में लगे शीशे कारों या विमानों पर लगाये जाने वाले शीशों से अलग होतें हैं और अक्सर उच्च-प्रभाव वाले पॉली कार्बोनेट या एक्रिलिक प्लास्टिक से बने होते हैं।

उपयोग
-----

विंडशील्ड या विंडस्क्रीन बाहरी मलबे, कीड़ों, धूल, तेज हवा, अवांछित गंध और यहां तक ​​कि शोर से रक्षा की पहली पंक्ति है। आईआर और यूवी-ए और यूवी-बी किरणों दोनों को हानिकारक सूर्य किरणों को अवशोषित करने के लिए विशेष लैमिनेटेड विंडस्क्रीन बनाई गई है। अवांछित परिवेशीय शोर को कम करने और कार केबिन को आरामदायक बनाने के लिए, ध्वनिक लैमिनेटेड ग्लास बनाने के लिए विशेष रसायनों के साथ लेमिनेशन का इलाज किया जाता है। विंडशील्ड प्रतिस्थापन में आमतौर पर एक घंटे की आवश्यकता होती है।

दूसरी ओर, बाइक पर विंडस्क्रीन का उपयोग करने का उद्देश्य हवा से बचाव करना है।

सुरक्षा
-------

शुरू में कार विंडशील्ड साधारण कांच से बने थे, लेकिन ये केवल हवा से बचाने के लिए अच्छे हैं। दुर्घटना या दुर्घटना की स्थिति में कार की विंडस्क्रीन बिखर जाती थी। विकास के प्रारंभिक चरण के दौरान यात्रियों की मृत्यु के लिए यह एक प्रमुख मुद्दा था। न सिर्फ हादसे बल्कि कांच के टुकड़ों से भी यात्री घायल हो गए। 1917 के फोर्ड मामले के बाद , साधारण फलक विंडशील्ड को टेम्पर्ड विंडशील्ड से बदल दिया गया था। ये छोटे-छोटे अहानिकर टुकड़ों में बिखर जाते थे। हेनरी फोर्ड ने वर्ष 1919 में सभी फोर्ड कारों पर लैमिनेटेड विंडशील्ड का उपयोग करने का आदेश दिया। यह ऑटोमोबाइल ग्लास उद्योग में एक महत्वपूर्ण मोड़ था।

विंडशील्ड की गुणवत्ता को नियंत्रित करने के लिए अधिकांश देशों के अपने कानून हैं। जैसे यूरोप ईसीई मानकों का पालन करता है जबकि अमेरिका डीओटी मानकों का पालन करता है।

सन्दर्भ
-------
**एना-लीना फोरस्टर** (जन्म १५ जून १९९५) एक जर्मन पैरा-अल्पाइन स्कीयर हैं, जिन्होंने २०१४ और २०१८ के शीतकालीन पैरालिम्पिक्स में भाग लिया और पांच पदक जीते।

प्रारंभिक जीवन
--------------

फोर्स्टर का जन्म रैडोल्फज़ेल, कोंस्टान्ज़ जर्मनी में हुआ था। वह एक दाहिने पैर के बिना पैदा हुई थी और उसके बाएं पैर में हड्डियां गायब थीं। उसने वीडीके मुन्चेन स्की क्लब में छह साल की उम्र में स्कीइंग शुरू कर दी थी।

आजीविका
-------

Forster एक मोनो-स्की और आउटरिगर का उपयोग करके LW12 पैरा-अल्पाइन स्कीइंग वर्गीकरण में प्रतिस्पर्धा करता है। 

2013 में ला मोलिना, स्पेन में आयोजित आईपीसी अल्पाइन स्कीइंग विश्व चैंपियनशिप में, उन्होंने 2 मिनट 31.31 सेकंड के समय में महिला स्लैलम में रजत पदक जीता। उसे सुपर-संयुक्त में चौथा और सुपर-जी में पांचवें स्थान पर रखा गया था लेकिन वह विशाल स्लैलम को खत्म करने में विफल रही।

रूस के सोची में 2014 शीतकालीन पैरालिंपिक के लिए फ़ोस्टर को जर्मन टीम के हिस्से के रूप में चुना गया था। स्लैलम में प्रतिस्पर्धा करते हुए उसने 2 मिनट 14.35 सेकंड के समय में समाप्त किया और उसे स्वर्ण पदक विजेता के रूप में पहचाना गया और प्रेस विज्ञप्ति में उसकी जीत की घोषणा की गई।  उसे सोना इसलिए दिया गया क्योंकि उसकी हमवतन अन्ना शैफेलहुबर, जो तेजी से समय में समाप्त हो गई थी, को उसके पहले रन की शुरुआत में एक स्थिर स्थिति में आउटरिगर नहीं होने के कारण अयोग्य घोषित कर दिया गया था।  एक अपील के बाद शेफेलहुबर को बहाल कर दिया गया और फोर्स्टर को रजत पदक से सम्मानित किया गया।  फोर्स्टर ने खेलों का अपना दूसरा रजत पदक जीता, फिर से संयुक्त में शैफेलहुबर से पीछे रहकर। दो जर्मन स्कीयर दौड़ को पूरा करने वाले एकमात्र एथलीट थे।   उसका तीसरा पैरालंपिक पदक, एक कांस्य, विशाल स्लैलम में आया, जहां वह 2 मिनट 59.33 सेकंड के समय में शैफेलहुबर और ऑस्ट्रियाई स्कीयर क्लाउडिया लॉश के पीछे समाप्त हुई।  डाउनहिल में फोरस्टर चौथे स्थान पर आयी और इसलिए पदक से चूक गयी। वह सुपर-जी इवेंट खत्म करने में नाकाम रही। 

फोर्स्टर को 2012 में बैडेन स्पोर्ट्स पर्सनैलिटी ऑफ द ईयर पुरस्कार के लिए नामांकित किया गया था और 2013 में उन्हें उनकी उपलब्धियों को चिह्नित करने के लिए उनके गृह नगर रैडॉल्फज़ेल द्वारा स्वर्ण पदक से सम्मानित किया गया था।

संदर्भ
------

बाहरी कड़ियाँ
-------------

* अंतरराष्ट्रीय पैरालंपिक समिति में अन्ना-लीना फोर्स्टर (यहां भी)

1. ↑  "Forster Anna-Lena". International Paralympic Committee. मूल से 26 मार्च 2018 को पुरालेखित. अभिगमन तिथि 12 August 2014.
2. ↑  "Germany's Forster Skis to Paralympic Slalom Gold". Ria Novosti. 12 March 2014. मूल से 31 अगस्त 2014 को पुरालेखित. अभिगमन तिथि 12 August 2014.
3. ↑  "Kimberly Joines to take bronze in slalom, not silver". *CBC Sports*. 13 March 2013. अभिगमन तिथि 12 August 2014.
4. ↑  "Schaffelhuber awarded gold after successful slalom appeal". International Paralympic Committee. 13 March 2014. अभिगमन तिथि 12 August 2014.
5. ↑  "Etherington wins historic silver". Channel4. 14 March 2014. मूल से 12 August 2014 को पुरालेखित. अभिगमन तिथि 12 August 2014.
6. ↑  "Sochi 2014 Paralympic Winter Games Alpine Skiing Women's Super Combined sitting". International Paralympic Committee. मूल से 24 सितंबर 2015 को पुरालेखित. अभिगमन तिथि 12 August 2014.
7. ↑  "Sochi 2014 Paralympic Winter Games Alpine Skiing Women's Giant Slalom sitting". International Paralympic Committee. मूल से 12 अगस्त 2014 को पुरालेखित. अभिगमन तिथि 12 August 2014.
अलेक्सान्द्र अब्रामोविच कबकोव
अलेक्सान्द्र कबकोव (रूसी: Кабаков, Александр Абрамович) - रूसी लेखक और पत्रकार हैं।   

  

उनका जन्म द्वितीय विश्वयुद्ध के दौरान १९४३ में नोवोसिबीर्स्क में हुआ, जहाँ सरकार ने उनकी माँ को युद्ध से बचाकर प्रसूति के लिए भेज दिया था। कबाकोव ने उक्राइना के द्नेप्रोपेत्रोव्स्क विश्वविद्यालय की मैकेनिकल-मैथमैटिक्स फ़ैकल्टी से एम.एससी. किया। उसके बाद वे इंजीनियर रहे और फिर पत्रकारिता करने लगे।

उन्होंने समाचार पत्र 'गुदोक' (भोंपू), साप्ताहिक पत्र 'मास्को न्यूज़' और पत्रिका 'नए गवाह' में काम किया। आजकल वे 'कोमेरसान्त' (व्यवसायी) नामक प्रकाशन गृह में काम करते हैं। अब तक वे समीक्षक, विशेष संवाददाता और सहायक संवाददाता के पद पर रह चुके हैं।

अलेक्सान्द्र कबकोव १९७५ से लिख रहे हैं लेकिन १९८९ में वे अपने एंटीयूटोपियाई उपन्यास 'अनागत' (नेवोज़्व्रशेनेत्स) से चर्चा में आए। इनकी प्रमुख रचनाओं में 'अनागत', 'किस्सागो', 'असली आदमी की मास्को और अन्य अकल्पनीय जगहों की यात्रा', 'अंतिम नायक', 'बहुरूपिया', 'एक्स्ट्रापोलेटर की यात्रा' (वैज्ञानिक पैगंबर की यात्रा), 'पलायन', 'सब ठीक कर दिया जाएगा' तथा 'मास्को की कथाएँ' आदि शामिल हैं।

'अनागत' उपन्यास का सभी यूरोपीय भाषाओं और जापानी व चीनी भाषाओं में अनुवाद और प्रकाशन हो चुका है। यह उपन्यास अमरीका में भी प्रकाशित हुआ है। इसके अलावा 'चोट पर चोट' उपन्यास जर्मनी में तथा 'किस्सागो' उपन्यास जापान में प्रकाशित हुए हैं। अलेक्सान्द्र कबकोव के उपन्यासों के आधार पर 'अनागत' और 'दस वर्ष की सज़ा' के नाम से फ़िल्मों का निर्माण हो चुका है। इन्हें २००६ में रूस का राष्ट्रीय स्तर का 'बोलशाया क्नीगा' (बड़ी किताब) नामक प्रतिष्ठित पुरस्कार और अन्य कई साहित्यिक पुरस्कार मिल चुके हैं।

| * दे
* वा
* सं
रूसी लेखक |
| --- |
| अलेक्सान्द्र अब्रामोविच कबकोव •  अर्तूर अलेक्सान्द्रोविच गिवारगीज़ोव •  अलेक्सान्द्र निकोलायेविच अर्ख़ान्गेल्स्की •  अलेक्सेय निकोलायेविच वरलामोव •  अलेक्सान्द्र निकोलायेविच सिंकेविच •  अलेक्सान्द्र पूश्किन •   अलेक्सान्द्र विक्तोरोविच इल्यिचेव्स्की •  अलेक्सान्द्र सोल्शेनीत्सिन •  इवान तुर्गेन्येव •  इवान बूनिन •  एदुआर्द निकोलायेविच उस्पेंस्की •  येव्गेनी निकोलायेविच प्रिलेपिन •  तत्याना वितालियेव्ना उस्तीनोवा •  फ़्योद्र दोस्तोयेव्स्की •  बोरीस पस्तेर्नाक •  मक्सीम अल्बेर्तोविच अमेलिन •  मिख़ईल इयोसिफ़ोविच वेलेर •  यूरी मिख़ाय्लोविच पलिकोव •  रवील रईसोविच बुख़रायेव •  लेव तालस्तोय •  लीदिया निकोलायेव्ना गेओर्गीयेवा •  व्लदीमिर नाबोकोव •  व्यचेस्लाव ग्लेबोविच कुप्रियानोव •  सर्गेय इवानोविच चुप्रीनिन •  सेर्गेय वसील्येविच लुक्यनेंको • मैक्सिम गोर्की |
अलेक्सांदर निकालायेविच अर्ख़ान्गेल्स्कीअलेक्सांदर अर्ख़ान्गेल्स्की रूस के आलोचक, साहित्यिक समीक्षक तथा पत्रकार हैं। इनका जन्म १९६२ में मॉस्को में हुआ। १९८४ में मॉस्को राजकीय अध्यापन संस्थान की रूसी भाषा और साहित्य फैकल्टी से एम.ए. करने के बाद इन्होंने १९८८ में पीएच.डी. की। १९८० से १९८४ के बीच मॉस्को के पॉयनियर भवन से काम किया, फिर १९८५ में सोवियत रेडियो और टेलिविजन प्रसारण के बाल विभाग में संपादक रहे। १९८६ से १९९२ तक साहित्यिक पत्रिका 'द्रुज़्बा नरोदफ' (जातीय मैत्री) के संपादकीय विभाग में रहे। इस बीच १९८८-८९ में एक वर्ष तक उन्होंने 'वापरोसी फिलासोफी' (दर्शन के सवाल) नामक पत्रिका के संपादकीय विभाग में भी काम किया।

१९९१ में ब्रेमन विश्वविद्यालय में और फिर १९९४ में बर्लिन की इंडिपेंडेंट युनिवर्सिटी में प्रशिक्षण पाया। १९९२ से १९९८ तक अलेक्सांदर अर्ख़ान्गेल्स्की ने जिनेवा विश्वविद्यालय में लेक्चर दिए। १९९८ से २००१ तक मास्को के चायकोवस्की संगीत महाविद्यालय में प्रोफेसर रहे। 'इज़्वेस्तिया' समाचार पत्र में शुरू में समीक्षक रहे, बाद में सहायक संपादक (२००१-२००४) हो गए और उसके बाद कॉलम लिखते रहे। १९९२-९३ में रूसी टेलिविजन के 'आर.टी.आर.' चैनल पर 'प्रोतिफ तिचेनिया' (धारा के विरुद्ध) कार्यक्रम के प्रस्तोता रहे। उसके बाद २००२ में 'रस्सिया' चैनल पर 'ख्रनोग्राफ' (ऐतिहासिक घटनाओं का लेखा) कार्यक्रम प्रस्तुत किया। सन २००२ से ही 'कुल्तूरा' टेलिचैनल पर 'तेम व्रेमनेम' (उसे दौर में) नामक सूचनात्मक-विश्लेषणात्मक कार्यक्रम की रचना से लेकर उसकी प्रस्तुति तक के सब काम किए। अलेक्सांदर अर्ख़ान्गेल्स्की *विश्व के विशालतम पुस्तकालय* नामक डाक्यूमेंट्री फिल्मों की एक पूरी सीरीज़ के रचयिता हैं और अब 'उच्च अर्थशास्त्र स्कूल *में प्रोफेसर हैं।*

आजकल अलेक्सांदर अर्ख़ान्गेल्स्की एक आलोचक और पत्रकार के रूप में 'सिवोदनिया', 'व्रेम्या एम.एन.', 'इज़्वेस्तिया' और 'लितरातूरनया गज़्येता' नामक समाचार पत्रों में और 'वापरोसी लितरातूरी' (साहित्य के सवाल), म्युनिख से प्रकाशित होने वाली 'स्त्राना इ मीर' (देश और दुनिया) तथा 'ज़्नाम्या' (परचम) जैसी पत्रिकाओं में लेख लिखते हैं। इनके बहुत से लेख अंग्रेज़ी, जर्मन, फ्रांसिसी, यहूदी और फिन भाषाओं में अनूदित होकर प्रकाशित हो चुके हैं। अलेक्सांदर अर्ख़ान्गेल्स्की की पुस्तक 'अलेक्सांदर प्रथम' का अनुवाद भी फ्रांसिसी भाषा में हुआ है और वह पुस्तक पेरिस में भी प्रकाशित हुई है। कभी-कभी वे अर्ख़ीप अंगेलेविच के नाम से भी लिखते हैं। अलेक्सांदर अर्ख़ान्गेल्स्की को बहुत से पुरस्कार मिल चुके हैं और वे स्वयं भी अनेक पुरस्कारों के निर्णायक मंडलों के सदस्य हैं।

| * दे
* वा
* सं
रूसी लेखक |
| --- |
| अलेक्सान्द्र अब्रामोविच कबकोव •  अर्तूर अलेक्सान्द्रोविच गिवारगीज़ोव •  अलेक्सान्द्र निकोलायेविच अर्ख़ान्गेल्स्की •  अलेक्सेय निकोलायेविच वरलामोव •  अलेक्सान्द्र निकोलायेविच सिंकेविच •  अलेक्सान्द्र पूश्किन •   अलेक्सान्द्र विक्तोरोविच इल्यिचेव्स्की •  अलेक्सान्द्र सोल्शेनीत्सिन •  इवान तुर्गेन्येव •  इवान बूनिन •  एदुआर्द निकोलायेविच उस्पेंस्की •  येव्गेनी निकोलायेविच प्रिलेपिन •  तत्याना वितालियेव्ना उस्तीनोवा •  फ़्योद्र दोस्तोयेव्स्की •  बोरीस पस्तेर्नाक •  मक्सीम अल्बेर्तोविच अमेलिन •  मिख़ईल इयोसिफ़ोविच वेलेर •  यूरी मिख़ाय्लोविच पलिकोव •  रवील रईसोविच बुख़रायेव •  लेव तालस्तोय •  लीदिया निकोलायेव्ना गेओर्गीयेवा •  व्लदीमिर नाबोकोव •  व्यचेस्लाव ग्लेबोविच कुप्रियानोव •  सर्गेय इवानोविच चुप्रीनिन •  सेर्गेय वसील्येविच लुक्यनेंको • मैक्सिम गोर्की |
इंटरनेशनल लीग टी20 का लोगो
**इंटरनेशनल लीग टी20** (आईएलटी20) संयुक्त अरब अमीरात में खेला जाने वाला एक 20-20 क्रिकेट टूर्नामेंट है। यह टूर्नामेंट अमीरात क्रिकेट बोर्ड द्वारा स्वीकृत है। पहला टूर्नामेंट मूल रूप से जनवरी और फरवरी 2022 के दौरान होने वाला था, लेकिन इसे जनवरी 2023 से आयोजित करने के लिए पुनर्निर्धारित किया गया, जिसमें छह टीमें प्रतिस्पर्धा में शामिल होेंगी। इस लीग को जून 2022 में औपचारिक रूप से इंटरनेशनल लीग टी20 नाम दिया गया साथ ही पहले सत्र में होने वाली प्रतियोगिता की तारीखों की भी पुष्टि की गई।
शाहरुख ख़ान ने आईएलटी20 के पहले 2023 संस्करण के लिए एक प्रस्तुति का उद्घाटन किया।

अवलोकन
------

इंटरनेशनल लीग टी20 (आईएलटी20) संयुक्त अरब अमीरात में एक पेशेवर ट्वेंटी20 क्रिकेट लीग है। लीग की स्थापना 2022 में हुई थी और इसे अमीरात क्रिकेट बोर्ड (ईसीबी) द्वारा मंजूरी दी गई है। इंटरनेशनल लीग टी20 का उद्घाटन सत्र 13 जनवरी से 12 फरवरी 2023 तक हुआ, जिसमें छह टीमों ने प्रतिस्पर्धा की। इंटरनेशनल लीग टी20 डबल राउंड-रॉबिन प्रारूप में खेला जाता है, जिसमें प्रत्येक टीम एक-दूसरे के साथ दो बार खेलती है। नियमित सत्र के अंत में शीर्ष चार टीमें प्लेऑफ़ के लिए क्वालीफ़ाई करती हैं। "प्लेऑफ़ फाइनल मुकाबले से पहले का दौर होता है, जहाँ तीन स्तर पर मुकाबले होते हैं- क्वालीफ़ायर 1, एलिमिनेटर और क्वालीफायर 2।"

इन्हें भी देखें
---------------

* इंडियन प्रीमियर लीग

* क्रिकेट का इतिहास

संदर्भ
------



1. ↑  "केकेआर,मुंबई इंडियंस सेट टू बिकम फ़्रेंचाइज़ ओनर्स इन यूएई-बेस्ड प्रीमियर लीग टी20". *ESPN Cricinfo*.
2. ↑  "यूएई'स प्रीमियर लीग टी20 सेट्स डेट्स एंड अन्वील्स टूर्नामेंट लोगो". *अमीरात्स क्रिकेट बोर्ड*.
3. ↑  राजीव, राय (5 नवंबर 2020). "सेमीफाइनल से कितना अलग होता है प्लेऑफ, IPL में कब शुरू हुआ, जानें सब कुछ". *अमर उजाला*. राजीव राय. अभिगमन तिथि 23 जून 2023.
**इंटरल्यूकिन 21** (अंग्रेज़ी: Interleukin 21) एक प्रोटीन है जिसकी एनकोडिंग मानव शरीर में *आईएल21* जीन द्वारा की जाती है। वैज्ञानिकों ने **एचआईवी 1** संक्रमण के प्रतिरोधक के रूप इंटरल्युकिन 21 प्रोटीन की महत्वपूर्ण भूमिका की खोज की है।

विस्तार
-------

वैज्ञानिकों ने यह खोज की है कि **इंटरल्युकिन 21** प्रोटीन, **इम्यूनो डेफिशियेंसी वायरस 1** (एचआईवी -1) के संक्रमण को सीमित करने में एक महत्वपूर्ण भूमिका निभाता है।

यह शोध नेचर कम्युनिकेशन्स जर्नल में 25 जून 2015 को "आईएल-21, एंटी वायरल माइक्रो आरएनए-29 के साथ सीडी4 टी कोशिकाओं में एचआईवी -1 वायरस को कम करने में सहायता करता है" नामक शीर्षक से प्रकाशित हुआ। यह अध्ययन न्यूयॉर्क स्थित कोर्नेल मेडिकल कॉलेज के पोस्ट डॉक्टोरल एसोसिएट स्टेनली एडोरो द्वारा किया गया।

इस अध्ययन में वैज्ञानिकों ने पाया कि सीडी4 टी कोशिकाओं द्वारा आईएल 21 प्रोटीन का निर्माण होता है तथा यह माइक्रो आरएनए-29 को अन्य सीडी 4 टी कोशिकाओं में सक्रिय करता है जिससे एचआईवी -1 वायरस का ह्रास होता है।

मॉडल
----

वैज्ञानिक दो मॉडलों के साथ प्रयोग करने के बाद इस निष्कर्ष पर पहुंचे।

### मॉडल 1

मानव कोशिकाओं से लिए गये सैंपल से आईएल -21 बनाया गया। बाद में एचआईवी -1 वायरस को इसके संपर्क में लाया गया। 72 घंटे के निरीक्षण के बाद पाया गया कि आईएल -21 में दो तिहाई वायरस कम थे।

### मॉडल 2

आईएल -21 का चूहों पर परीक्षण किया गया जिनमें मानव कोशिकाएं प्रतिरोपित की गयी थीं ताकि इनमें मनुष्यों जैसे ही परिणाम प्राप्त किये जा सकें। 14 दिन बाद देखा गया कि आधे से अधिक चूहों में एचआईवी -1 वायरस मौजूद नहीं था जबकि साधारण चूहों में वायरस अब भी बढ़ रहा था।

अध्ययन का महत्व
---------------

यह शोध दर्शाता है कि एचआईवी -1 वायरस के पता लगने पर उसका शुरूआती दौर में ही इलाज करने पर इसके ठीक होने की संभावना बढ़ जाती है।

इससे एक नई एचआईवी थेरेपी का पता लगाने के लिए भी सहायता प्राप्त हुई जिसमें आईएल -21 प्रोटीन की गिनती बढ़ाकर सीडी 4+ टी कोशिकाओं द्वारा एचआईवी-1 वायरस का पता लगाया जा सकता है।

सन्दर्भ
-------

*
**ऑपरेशन पायथन**, ऑपरेशन ट्राइडेंट का अनुवर्ती, 1971 के भारत-पाकिस्तान युद्ध के दौरान भारतीय नौसेना द्वारा पाकिस्तान के बंदरगाह शहर कराची पर किए गए नौसेना के हमले का कूट नाम था। भारत द्वारा कराची बन्दरगाह पर ऑपरेशन ट्राइडेंट के तहत किये गये पहले हमले के बाद, पाकिस्तान ने अपने तट के हवाई निगरानी को बढ़ा दिया क्योंकि अरब सागर में भारतीय नौसेना के बड़े जहाजों की उपस्थिति से उन्हें लगा कि एक और हमले की योजना बनाई जा रही है। पाकिस्तानी युद्धपोतों ने व्यापारिक नौवहन के साथ घुल-मिलकर भारतीय नौसेना को मात देने का प्रयास किया। इन चालों का मुकाबला करने के लिए, 8/9 दिसंबर 1971 की रात को *ऑपरेशन पायथन* लागू किया गया। एक मिसाइल नाव और दो युद्ध-पोत की एक आक्रमणकारी समूह ने कराची के तट पर जहाजों के समूह पर हमला कर दिया। भारत को कोई नुकसान नहीं हुआ, जबकि पाकिस्तानी बेड़े के टैंकर पीएनएस डैका को मरम्मत से परे क्षतिग्रस्त कर दिया गया, और केमेरी ऑयल स्टोरेज पूरी तरह बर्बाद हो गया। कराची बंदरगाह में खड़े दो अन्य विदेशी जहाज भी हमले के दौरान डूब गए।

सन्दर्भ
-------

1. ↑  "December 8 1971 – The Indian Navy Launches Operation Python on Karachi, West Pakistan". *THIS DAY IN WORLD HISTORY*. मूल से 18 अगस्त 2018 को पुरालेखित. अभिगमन तिथि 6 अगस्त 2018.
कनाडा में, **मूल निवासी आवासीय विद्यालय प्रणाली** (अंग्रेज़ी: Canadian Indian residential school system) मूल निवासी लोगों के लिए आवासीय विद्यालयों का तंत्र था। इस तंत्र को कनाडाई सरकार के इंडियन मामलों के विभाग द्वारा वित्त पोषित किया जाता था। इन विद्यालयों को ईसाई चर्चों द्वारा प्रशासित किया जाता था।

स्थायी प्रभाव
-------------

### भाषा और संस्कृति को नुकसान

कनाडा के मूल निवासियों को कनाडा के समाज से जोड़ने के लिए बनाई गई मुख्य नीति में केवल उनके मातृभाषा और संस्कृति को नुकसान पहुंचाना ही था। कई विद्यार्थी प्रवेश लेते समय उन्हें अपनी मातृभाषा का बहुत अच्छा ज्ञान था। लेकिन वहाँ के शिक्षकों ने उनकी भाषाओं पर पूरी तरह प्रतिबंध लगा दिया था। उनमें से कई बच्चों को अंग्रेजी या फ्रांसीसी भाषा बहुत कम ज्ञान था या बिलकुल भी ज्ञान नहीं था। उनके सभी पारंपरिक कार्यों पर भी पूरी तरह प्रतिबंध लगा दिया गया था, जिसमें *पोटलैक* और *सन डांस* भी शामिल है। यदि कोई अपनी मातृभाषा बोलते हुए पकड़ा जाता, तो उसे कोड़े मारे जाते थे या साबुन खाने के लिए मजबूर किया जाता था। जो अपनी मातृभाषा को पूरी तरह भूल जाते हैं, वे लोग अपने परिवार वालों से बातचीत भी नहीं कर पाते हैं, क्योंकि उनके परिवार वाले अंग्रेजी या फ्रांसीसी बोलने में असमर्थ होते हैं। कुछ लोग विद्यालय से बाहर आने के बाद अपनी भाषा और संस्कृति को बदसूरत और गंदा मानने लगते हैं और अपने स्वदेशी होने पर शर्म महसूस करते हैं।

सन्दर्भ
-------

बाहरी कड़ियाँ
-------------
कनियार (Kaniyar) केरल और कर्नाटक राज्यों में मूल के साथ भारत की एक जाति हैं। उन्हें परिभाषित करने के लिए इस्तेमाल किया नाम में क्षेत्रीय भिन्नता है। केरल लोक सेवा आयोग अपनी सूची में एक समूह होने के लिए (अन्यथा कनियन, कनीसु, गणका, कनीसन, कमनान , और कनी के रूप में जाना जाता है) कनियार पणिक्कर, और (अन्यथा कलरी कुरुप के रूप में) ) कलरी पणिक्कर को लगता है कि एक और हो। पुराने दिनों में, केरल के दक्षिणी और उत्तरी क्षेत्रों में, वे आमतौर पर आजान और पणिकर के रूप में जाने जाते थे

  

**मूल की परंपरा**

  

कैथलीन गफ ने दर्ज किया है कि जाति का मानना ​​है कि वे तमिल ब्राह्मणों के एक अपमानित वर्ग से उतरे थे और उन्होंने उन मूल के लिए संस्कृत, चिकित्सा और ज्योतिष के अपने ज्ञान को स्वीकार किया था। [2]

  

  

**पारंपरिक व्यवसायों**

गफ का कहना है कि जाति ने कई तरह की भूमिका निभाई

निचली जातियों के संबंध में छद्म-ब्राह्मण ... उनकी विद्या, ज़ाहिर है, ब्राह्मण विद्या का एक बहुत ही सरल संस्करण था। हालांकि, उनके माध्यम से, संस्कृत धार्मिक विश्वास और प्रथाओं के कुछ तत्वों को निचली जाति के लोगों के लिए फ़िल्टर किया गया था, जो उच्च-जाति के मंदिरों में नहीं जा सकते थे या ब्राह्मणवादी सेवाओं को प्राप्त नहीं कर सकते थे ... [वे] निचली जातियों के संस्कृतनिष्ठ के लिए मीडिया के रूप में कार्य करते थे। ..।

  

जैसा कि उनका पैतृक पारंपरिक पेशा ज्योतिष था, वे वास्तव में किसी भी जीवन की घटना के लिए समाज के लिए अपरिहार्य थे। पुराने दिनों के दौरान उनके द्वारा की गई अन्य प्रमुख सामाजिक भूमिकाएं, ग्राम्य चिकित्सक और शिक्षक थे।

  

  

अनुष्ठान कला रूप पढ़यनि को इस समुदाय से संबंधित माना जाता है। यद्यपि यह आधुनिक नृत्य (जो अलप्पुझा, कोल्लम, पठानमथिट्टा और कोट्टायम के मंदिरों में होता है) नायर द्वारा किया जाता है, [2] यह कानियार है जो नृत्य के लिए गीत लिखते हैं और विस्तृत वेशभूषा सजाते हैं।

कनियार शिक्षक भी थे, मुख्य रूप से गाँव के स्कूलों में निम्न जाति के बच्चे। [२] क्षेत्र में अंग्रेजों के आगमन ने पारंपरिक शिक्षण को ध्वस्त कर दिया, इसके साथ ही संस्कृत शिक्षण अपने अंग्रेजी समकक्ष के पक्ष में पदावनत हो गया, विभिन्न युद्धों के कारण विघटन और सामान्य रूप से गाँव के विद्यालयों का ह्रास भी हुआ। साक्षरता के मानक में लगभग एक सदी के लिए बहुत गिरावट आई और 19 वीं सदी के अंत में (मुख्यतः अंग्रेजी आधारित) शिक्षा के लिए राज्य सहायता के आगमन के साथ एक बार फिर सुधार शुरू हुआ। [४]

सामान्य शिक्षण के अलावा, उन्होंने नायर्स और इझावा जाति को तलवार चलाना भी सिखाया। [२] कलरी के साथ संबंध होने के कारण कलरी पणिक्कर और गुरुकल इन समूहों या उत्तरी समूह के लिए उपयोग किए जाने वाले अन्य नाम हैं। उन्होंने कहा कि इस वजह से वे जाति के आजान सदस्यों से बेहतर थे, जो मुख्य रूप से दक्षिणी त्रावणकोर में पाए जाते थे। [2]

  

**References**

Thurston, Edgar; Rangachari, K. (1909). Castes and tribes of Southern India. 3. Madras: Government Press. पपृ॰ 186–188.

Gough, Kathleen (2005) [1968]. "Literacy in Kerala". प्रकाशित Goody, Jack. Literacy in traditional societies (Reprinted संस्करण). Cambridge University Press. पपृ॰ 148–149. आई॰ऍस॰बी॰ऍन॰ 0-521-29005-8.
**एलेजांद्रो "एलेक" फर्ग्यूसन** (जन्म 19 जुलाई, 1978) अर्जेंटीना के एक क्रिकेटर हैं। वह दाएं हाथ के बल्लेबाज और विकेटकीपर हैं जो 1994 से अर्जेंटीना के लिए खेले हैं।

फर्ग्यूसन ने पंद्रह वर्षीय निचले-मध्य क्रम के बल्लेबाज के रूप में पदार्पण किया, हालांकि पूरे टूर्नामेंट में बल्ले से उनका औसत केवल पांच था, क्योंकि अर्जेंटीना अपने प्लेट ग्रुप में तीसरे स्थान पर रहा।

सात साल बाद, फर्ग्यूसन 2001 आईसीसी ट्रॉफी टूर्नामेंट के लिए आए, जहां उन्होंने टीम के लिए दो मैच खेले। वह फरवरी में 2006 विश्व क्रिकेट लीग अमेरिका क्षेत्र के डिवीजन टू में खेले। चार मैचों में पांच कैच और एक स्टंपिंग के अपने आंकड़े के बाद, फर्ग्यूसन टूर्नामेंट के डिवीजन टू विकेट-कीपर बने, जिसने उन्हें टूर्नामेंट का सबसे सफल अर्जेंटीना क्षेत्ररक्षक बना दिया।[]

वह अगस्त 2006 में उसी प्रतियोगिता के डिवीजन वन में दिखाई दिए, हालांकि वह अर्जेंटीना को जीत के बिना और तालिका में सबसे नीचे होने से नहीं रोक सके। फर्ग्यूसन ऊपरी-मध्य क्रम के बल्लेबाज हैं और टीम के लिए पहली पसंद के विकेटकीपर हैं।

उनके दादा, जॉर्ज फर्ग्यूसन, अर्जेंटीना के लिए भी खेले और दक्षिण अमेरिकी क्रिकेट टीम के सदस्य थे, जिन्होंने 1932 में छह प्रथम श्रेणी मैच खेलकर इंग्लैंड का दौरा किया था।

सितंबर 2019 में, उन्हें 2019 दक्षिण अमेरिकी क्रिकेट चैम्पियनशिप में पुरुषों के टूर्नामेंट के लिए अर्जेंटीना के ट्वेंटी 20 अंतर्राष्ट्रीय (टी20आई) टीम में नामित किया गया था। उन्होंने 3 अक्टूबर 2019 को मैक्सिको के खिलाफ अर्जेंटीना के लिए अपना टी20आई डेब्यू किया। नवंबर 2021 में, उन्हें एंटीगुआ में 2021 आईसीसी पुरुष टी20 विश्व कप अमेरिका क्वालीफायर टूर्नामेंट के लिए अर्जेंटीना की टीम में नामित किया गया था।

सन्दर्भ
-------

1. ↑  "Alejandro Ferguson". *ESPN Cricinfo*. अभिगमन तिथि 28 April 2020.
2. ↑  "1st Match, South American Men's Championships at Cortijo Polo Club Pitch A, Oct 3 2019". *ESPN Cricinfo*. अभिगमन तिथि 13 October 2019.
3. ↑  "Argentina and Belize squads announced for T20 World Cup Americas qualifiers in Antigua". *Czarsportz*. अभिगमन तिथि 4 November 2021.
कजाखस्तान में निवासियों की भयानक पार्षद अर्थव्यवस्था के आधार पर एक अच्छी तरह से तैयार संस्कृति है। इस्लाम को 7 वीं से 12 वीं शताब्दी में कज़ाकिस्तान में पेश किया गया था। भेड़ के बच्चे के अलावा, कई अन्य पारंपरिक खाद्य पदार्थ कज़ाख संस्कृति में प्रतीकात्मक मूल्य बनाए रखते हैं। कजाख संस्कृति काफी हद तक तुर्किक भयावह जीवनशैली से प्रभावित है।

आधुनिक प्रभाव
-------------

आज का कज़ाखस्तान एक आधुनिक संस्कृति है, जो सोवियत काल के बाद में संपन्न है। पारंपरिक कज़ाख जीवनशैली ने पश्चिमी समाजों के साथ-साथ कज़ाकिस्तान के रूसी और चीनी पड़ोसियों के प्रभावों के साथ मिश्रित किया है।

भोजन
----

पारंपरिक कज़ाख व्यंजन भेड़ के बच्चे और घोड़े के मांस के साथ-साथ विभिन्न प्रकार के डेयरी दूध उत्पादों के घूमते हैं। सैकड़ों वर्षों से, कज़ाख जड़ी-बूटियों थे, जिन्होंने भेड़-पूंछ वाली भेड़, बैक्ट्रीन ऊंट और घोड़ों को उठाया, इन जानवरों पर परिवहन, कपड़े और भोजन के लिए भरोसा किया। खाना पकाने की तकनीक और प्रमुख अवयवों को देश के जीवन के भयानक तरीके से काफी प्रभावित किया गया है। उदाहरण के लिए, अधिकांश खाना पकाने की तकनीक का उद्देश्य भोजन के दीर्घकालिक संरक्षण के लिए है। मांस को नमकीन और सूखने का एक बड़ा अभ्यास है ताकि यह चलेगा, और खट्टा दूध के लिए प्राथमिकता है, क्योंकि यह एक सामान्य जीवन शैली में बचत करना आसान है।

कज़ाखस्तान में धर्म
-------------------

विभिन्न चुनावों के मुताबिक, कजाखस्तान के अधिकांश नागरिक, मुख्य रूप से जातीय कजाख, गैर-सांप्रदायिक मुस्लिम के रूप में पहचानते हैं, जबकि अन्य हानाफी स्कूल की सुन्नी की ओर बढ़ते हैं, पारंपरिक रूप से जातीय कजाखों सहित, जो लगभग 63.6% आबादी का गठन करते हैं, जातीय उज्बेक्स, उइघुर और ताटार के रूप में अच्छी तरह से। 1% से कम शफीई (मुख्य रूप से चेचन) और शीया का हिस्सा हैं। कुल 2,300 मस्जिद हैं, उनमें से सभी "कज़ाखस्तान के मुसलमानों के आध्यात्मिक संघ" से संबद्ध हैं, जिसका नेतृत्व सर्वोच्च मुफ्ती है। ईद अल-आधा को राष्ट्रीय अवकाश के रूप में पहचाना जाता है। कजाखस्तान की 25% से कम आबादी रूसी रूढ़िवादी है, परंपरागत रूप से जातीय रूस, यूक्रेनियन और बेलारूसियों सहित।

कला
---

प्रत्येक वर्ष कज़ाख कारीगर "शेबर" प्रतियोगिता में भाग लेते हैं। प्रतियोगिता "कजाख के विकास और कजाखस्तान में लोक कला और शिल्प के पुनरुद्धार" कार्यक्रम का हिस्सा है, जो 2006 में घरेलू और अंतरराष्ट्रीय स्तर पर कज़ाख कारीगरों के उत्पादों की प्रतिस्पर्धात्मकता बढ़ाने के लिए शुरू हुई थी। यह कार्यक्रम कज़ाकिस्तान के कारीगर संघ, "शेवरॉन," मध्य एशिया के यूरेशिया फाउंडेशन, कजाख मंत्रालय संस्कृति और सूचना मंत्रालय और अल्माटी में यूनेस्को क्लस्टर कार्यालय द्वारा आयोजित किया जाता है।

संदर्भ
------

1. ↑  "Итоги переписи населения Республики Казахстан 2009 года". मूल से June 28, 2010 को पुरालेखित. अभिगमन तिथि 2010-06-01.. stat.kz. 4 February 2010.
2. ↑  Kazakhstan – International Religious Freedom Report 2010 Archived 2012-01-13 at the Wayback Machine U.S. Department of State. Retrieved on 13 January 2011.
3. ↑  Religious Situation Review in Kazakhstan Archived 2017-10-14 at the Wayback Machine Congress of World Religions. Retrieved on 2009-09-07.
4. ↑  "New craft works of Kazakh artisans submitted for Sheber crafts contest". KazInform. मूल से 1 दिसंबर 2017 को पुरालेखित. अभिगमन तिथि 20 नवंबर 2018.